Obstaja veliko legend o teh jamah. Ena je, da zaprta pot na koncu jame vodi v starodavno mesto Bagan. Je tudi legenda o sedmih princesah, ki so se kopale v jezeru. Ujel jih je velikanski pajek in jih zaprl v jami. Rešil jih princ Kumabaja iz Jonghve. Skulpture pajka in kneza, ki ga je ubil s svojim lokom in puščico, so bile dodane v zadnjem času ob vhodu v pokrito stopnišče do jam.

Prebivalci na severni strani Golovca so si več let prizadevali za povezavo njihovih naselij s sistemom javnega prevoza. Najbližja linija je bila dolga leta le linija št. 13, ki poteka po Litijski cesti več kot kilometer stran od najbližjih hiš. Pomanjkanje avtobusnih povezav so reševali z medkrajevno linijo Ljubljana – Mali Lipoglav, ki je vozila skozi omenjena naselja. Ker je linija obratovala samo trikrat dnevno in ni zadostovala potrebam potnikov, so 31. marca 2008 uvedli novo linijo št. 24 Bizovik - Kodeljevo. Linija je do junija 2011 ob delavnikih obratovala vse leto. Takrat so jo v času uvedbe počitniškega voznega reda začasno ukinili, saj so bili potniki večinoma šolarji.

Minimalno vpeto drevo je strategija, kjer je problem prikazan s povezanim neusmerjenim grafom z množico povezav E in množico točk (vozlišč) V. Točke v grafu predstavljajo mesta, ki jih želimo povezati, povezave pa so označene s cenami povezave med dvema mestoma. Naj bo graf neusmerjen in povezan. Podgraf G'=(V,E') se imenuje vpeto drevo, če je G' drevo. Ker za povezavo vseh mest zadošča, da v grafu obstaja ena pot med vsakim mestom, lahko problem definiramo kot iskanje minimalnega (najcenejšega) podgrafa, ki izpolnjuje ta pogoj. Tak podgraf je minimalno vpeto drevo.

Naj bo (X,d) metrični prostor. Kakor je v uvodu omenjeno, nas zanima štetje števila krogel z določenim polmerom, ki so potrebne, da pokrijemo določeno množico. To je možno narediti neposredno za veliko množic, kar nas vede to razsežnosti štetja škatel, vendar gre pri Hausdorff-Bezikovičevi razsežnosti za neposreden pristop k problemu s pomočjo teorije mere, ki sta jo razvila Henri Léon Lebesgue in Constantin Carathéodory. V ta namen je Hausdorff določil celo družino mer na množicah X, eno za vsako možno razsežnost s ∈ [0,∞). V primeru X= R3 ta konstrukcija dodeli s-razsežno mero Hs vsem podmnožicam R3, kakor tudi enotskemu odseku vzdolž osi x [0,1] × {0} × {0}, enotskemu kvadratu v ravnini x-y [0,1] × [0,1] × {0} in enotski kocki [0,1] × [0,1] × [0,1]. Zato za s=2 pričakujemo:

Britanci so v 19. stoletju večkrat predlagali rušenje utrdb. Prvič je to predlagal generalmajor Henry Pigot na začetku stoletja. Leta 1853 so predlagali uničenje kavalirja svetega Jakoba, da bi naredili prostor za vojaško bolnišnico. Leta 1855 je sir John Lysaght Pennefather predlagal gradnjo citadele visoko nad mestom na polotoku Sciberras. Leta 1872 so predlagali rušenje zunanjih objektov, medtem ko so rušenje celotnega prednjega dela predlagali leta 1882. Sčasoma so utrdbe pustili v glavnem nedotaknjene in le manjši del so porušili, kot je luneta svete Magdalene, ki je bila v bližini vhoda v mesto (zdaj je tam Tritonov vodnjak).